આ ઉપરાંત અન્ય ટીમો પર નજર કરવામાં આવે તો બંગાળની ટીમમાં મનોજ તિવારી, રિધ્ધિમાન શાહા જેવા ફટકાબાજો છે. જ્યારે મધ્યપ્રદેશમાં નમન ઓઝા, ઈશ્વર પાંડે જેવા સ્ટાર ખેલાડીઓ છે. સૌરાષ્ટ્ર્રની ટીમની વાત કરવામાં આવે તો જયદેવ શાહની આગેવાનીમાં ટીમ સુંદર દેખાવ કરવા માટે સજ થઈ ગઈ છે. સૌરાષ્ટ્રમાં ચેતેશ્વર પૂજારા અને રવિન્દ્ર જાડેજા કમબેક થઈ જતાં ટીમ મજબૂત થઈ ગઈ છે અને હરિફ ટીમોને હંફાવશે તેમ કહેવામાં કોઈ અતિશયોકિત નથી. સૌરાષ્ટ્ર્ર પાસે જયદેવ ઉનડકટ, વંદિત જીવરાજાની જેવા બોલરો પણ છે જે ધારદાર બોલિંગ કરવા માટે સક્ષમ છે. આમ આજથી શરૂ થતી વિજય હજારે ટ્રોફી ક્રિકેટ રસિયાઓ માટે આકર્ષણનું કેન્દ્ર બનશે તેમાં શંકાને કોઈ સ્થાન નથી.